Seding uit die Bek | Het die Kranse nog Antwoord om te gee?
Archives for category: Seding uit die Bek
Wat maak jy met 'n verkoue?
Julie 18, 2008 //
Die 13 000'ste kyker het die lyn oorgesteek, en ek merk dit vanoggend eers. Ek weet nie wanneer die blog begin het nie, so ek kan nie verjaardag hou nie. Blogging het my van vele ander dinge ontneem, maar ook vir my werelde oopgemaak.
So, happy 13 000'ste voet/vinger/muiskliek!
As jy die dag begin olik voel, en jy besef dat jy nie vanaand gesond gaan haal nie, staan uit jou stoel op, en gaan na die naaste winkel. En apteek. Of Clicks.
Koop 'n boks koeksoda (ook in sulke klein pakkies te kry) en 'n houer Viral Guard. Moenie Viral Choice of enige own brand name produk van 'n winkel of apteek kry nie, net Viral Guard.
Neem 'n teelepel koeksoda, los dit in 'n glas water op, en sluk vinnig af, gevolg deur nog 'n glas skoon water, en twee Viral Guard pille. 3 Ure later doen jy dieselfde. En so ook daarna.
Jy behoort die volgende dag beter, of dieselfde te voel, maar nie sommer sieker nie. Dis 'n amper waarborg! As VG nie die kieme gestuit het nie, is dit ernstiger as wat jy dink. Gaan sien jou GP.
Die res van die boks koeksoda wat oorgebly het, gebruik jy bietjies-bietjies in die bad. Verrig wondere vir 'n moeg lyf.
Aankope op die internet. Duo.
Junie 9, 2008 //
So 'n tyd gelede het ek geskryf oor internet kopies. Hierdie is 'n opvolg oor die gevare wat kan gebeur op die net.
Skoor is ene vir gadgets. Nie seriously verslaaf nie, maar ek hou daarvan om te speel met tegnologie. Terwyl sommige dinge my heeltemal verstom, en te rond is vir my plat brein, is daar ander goed wat my laat smaail, soos as ek my eie resepte kook, en net nodig het om met die sel na skoorkos te gaan om seker te maak van wat ek gebruik het om die skeppings eie te maak. Behoede my voormense wat alles in ink neergeskryf het in die eie resepteboek van lyntjies. Soos 'n klaswerkboek.
Veilige webwerwe soos amazon.co.uk, en bidorbuy.co.za en kalahari.net, beskerm die verbruiker in 'n mate teen skelm bliksems wat le en wag vir die dom verbruiker. Maar webwerwe wat werk soos die Cape Ads koerant hier onder by ons, dit is die spasies waarvoor 'n mens moet ligloop.
Ek is nou al 'n geruime tyd agter die gadget: Apple iphone, en het links en regs geswerf op soek na 'n behoorlike kopie. Hierdie outjie kan jou sak lekker ruk as jy nie weet dat jy kan rondshop nie.
So kry ek dan ook op gumtree.co.za 'n hele boks vol van die fone. En van die kopies is net te goed om waar te wees. Een kwoteer in US Dollars, maar die location se Kaapstad, so ek stuur 'n mail. Iemand antwoord my, met 'n epos adres wat bestaan uit nommers en @yahoo.co.uk. Maar vertel my hulle is in Amerika. Die hele brief is nie die tipe korrespondensie wat mens van 'n maatskappy verwag nie, en hulle wil net so gou moontlik my adres he, sodat hulle hierdie wonderlike foon kan verpak en regkry vir pos.
So is Skoor hals-oor-kop aan die mails forward, dat ek reply druk, ipv forward, en die feit dat ek 'n pel se epos moet insit, is net nie in die denke raamwerk op daardie stadium nie.
Ek maak 'n comment. Iets soos: dis vir my vreemd dat 'n maatskappy in die VSA, VK epos adresse gebruik, of is die Boerehart nou net weer te suspisieus teenoor die Pommies.
As hierdie epos aan 'n rou Soutie gestuur is, sou dit soos Chinees klink vir die Boer. Maar, ek kry 'n reply wat verduidelik dat hulle ook 'n afset het in die VK, daarom die .co.uk adres. Wow! Afrikaans word deesdae wereldwyd verstaan. En steeds pols sy my nou dringend vir my epos adres – die laaste skip gaan binnekort vertrek.
Ek vra vir 'n webadres. Ek kry 'n adres, maar die site is 'onder konstruksie, want hulle berei voor vir 'n promosie' aldus die kuber gesprekvoerder uit die VSA. Of is dit nou VK? Maar ek moet asseblief SPRING met my adres, want hulle MOET die pakkie dadelik stuur.
Ek vra oor die betaling. Sodra ek betaal, gooi hulle die pakkie in die pos. Tjop-tjop.
Ja, tjop-tjop is ek minus my geld, en hulle kan nie getrace word nie, want enige skelm kan 'n epos adres opmaak. Ek dink terug aan Stoutsus se storie met die Nigeriers (of was dit Somaliers?) wat haar amper so gevang het met haar selfoon se verkoop.
Daar is baie wolwe wat wag vir suckers wat mense goedsmoeds vertrou. Wees maar bedag daarop. Sal dit beter wees om R2000 meer vir iets te betaal, as om R5000 sommer eensklaps te verloor?
Die dobbelaar in my is lus om R2000 te spaar, maar dan wil ek nie regtig my kop stamp met skelms wat die Boer vir 'n ride vat nie.
NS: is daar van julle wat my kan se of die iphone al die moeites werd is?
Die Rok en inkopies op die net
Mei 19, 2008 //
Liewe Wille Rosa –
jou beroep om 'n rok kiekie het op dowe ore geval, maar toe oorval die nuuskierigheid vir my vroeger jare se lyf my vreeslik, en ek loop soek daai album. Tot my spyt is dit in storage. So rest my soul, en rest my case, ek het eens op 'n tyd rok gedra – vele jare terug, maar die kiekies le iewers en stof vergaar.
As jy 'n impulsiewe shopper is op die net, iets waaraan ek so byna-byna raak, dan gee ek jou graag die stukkie info vir jou toekomstige koop klieke.
Ek shop graag op amazon.co.uk – dit is veilig, en daar is gewoonlik, veral by boeke, tweedehandse kopie ook beskikbaar. Vir boggerol geld. Die duurste is die posgeld.
Let wel… amazon.com in Amerika, hou meestal dieselfde produk aan, maar hulle posgeld is hond duur, en die item kan jou sommer baie meer kos as jy dit van die Amerikas af kry, as van Pommie land.
Ek shop net op Bid or Buy plaaslik. Kalahari.net is 'n absolute ripoff. Totaal. Ek het noudie dag 'n boek probeer kry op Kalahari. Op die ou end het ek dit vir 1/3 van die prys van Engeland gekry. Posgeld ingesluit. Dit wil gedoen wees. En die wagtyd is gladnie so lank nie.
Doen gerus jou shopping op amazon. Veral as jy 'n bank het wat jou se van elke transaksie wat op jou kaart gebeur, het jy gemoedsrus, en is jy flippen verstom oor hoe vinnig en effektief dit buite Afrika kan gaan!
HELP – as jy kan. Asseblief
Mei 5, 2008 //
Ek lees vanoggend deur 'n nuusbrief, en daar is 'n vooruitsig vir bitter arm oumensies om more 'n braaivleis te he. 160 van hulle. Mense soos jou en my oupa en ouma. Net met niks.
En ek besluit om te antwoord op die navraag vir slaaie en vleis, maar omdat ek so ver is, wil ek sommer geld elektronies oorplaas. En ek sms die vrou in beheer.
Weet julle wat. Sy se nog geen donasies is vir more ontvang nie. Daardie oumensies sit en sien uit na 'n vleisbraai wat nognie 'n pakkie wors sterk is nie!
En ons het NET uitgeeet die naweek. En warm geslaap. En TV gekyk, en rondgeloop.
Ek het my geld deponeer, en as jy dit oor jou hart kan kry om hierdie oumense te help, deponeer asseblief jou deel ook. En as jy die brief oormore lees, deponeer steeds, want hulle het warm goed nodig vir die winter. Komberse ens. Jy weet mos hoe koud oumense kan kry.
Stel jouself vir een keer in hulle plek. Jy. Oor 20, 30, 40 jaar. Miskien het jy nou alles. Miskien het jy dan niks.
rekening nommer: 620 546 34128
swiftcode: FIRNZAJJ926 (vir as jy van oorsee af help)
Gaan kyk op hulle webwerf na die foto's en die mense wat help met die bietjies wat hulle kry.
Februarie 21, 2008 //
Ek lees soggens my eposse so staande, en dan hol ek so 'n malle draai oor 'n paar blogs, maar die malste draai wat ek gooi, is op Platkuif en Vonkeldoos se blog, bosparra.com
Vanoggend kry ek egter 'n error boodskap as ek daar wil in.
Het hulle oornag besluit hulle sluit die webwerf? Het die intelligensie polisie op Platkuif toegeslaan terwyl hy onder die stort staan en liedjies sing het, en sy laptop geneem? Het demokrasie geseevier? Is dit omdat hulle so uitgesproke is, en nie bang is om die walglikes, die diewe, die korruptes, die omgekooptes en die kuberkletsers aan te vat nie?
Ai, wie van julle wil die regte storie uitvind en dit hier kom deel.
Imagine jy skakel more jou rekenaar aan, en al jou blogtjommies se blogs is nie langer beskikbaar nie! Dit sal maar 'n hartseer dag wees.
Ou bosparra's, kom terug. Waar de hel moet ek nou my daaglikse dosis lag en inligting kry?
Hoe jy na die lewe kyk
Februarie 12, 2008 //
'n Blinde man sit op die sypaadjie. Op sy karton wat hy teen sy lyf aandruk, het iemand vir hom geskyf: 'I am blind. Please Help'
Al wat hy hoor, is die voetval van mense wat verby hom loop, sonder die geklingel van 'n geldjie in sy bakkie.
Skielik stop 'n man by hom, neem die karton, skryf iets op die agterkant, en stap verder.
Die blinde man hoor steeds die voetval, maar daar is nou ook mense wat geld in sy bakkie gooi – hy kan hoor dat dit munte EN note is.
Toe hy die aand by die huis kom, vra hy vir sy maat om te lees wat die man op sy karton geskryf het. Dit lui: